Document ID: 32007D0473

NÕUKOGU OTSUS,
25. juuni 2007,
14. juuni 1985. aasta Schengeni lepingu rakendamise konventsiooniga moodustatud täitevkomitee vastu võetud SIRENE käsiraamatu teatavate osade salastatuse kustutamise kohta
(2007/473/EÜ)
EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artikli 207 lõiget 3,
ning arvestades järgmist:
(1)
Oma 14. oktoobri 2002. aasta otsusega 2003/19/EÜ 14. juuni 1985. aasta Schengeni lepingu rakendamise konventsiooniga moodustatud täitevkomitee vastuvõetud SIRENE käsiraamatu teatavate osade salastatuse kustutamise kohta (1) kustutas nõukogu SIRENE käsiraamatu teatavate osade salastatuse ja alandas SIRENE käsiraamatu jao 2.3 ning 1.-5. ja 6. lisa salastatuse kategooriat tasemele „Restreint UE”.
(2)
SIRENE käsiraamatu viimane versioon, nagu see on esitatud komisjoni 22. septembri 2006. aasta otsustes 2006/757/EÜ (2) ja 2006/758/EÜ (3) SIRENE käsiraamatu muutmise kohta, ei sisalda sätet, mis oleks samaväärne jaos 2.3 sõnastatuga, nagu see oli otsuse 2003/19/EÜ vastuvõtmise ajal.
(3)
Nüüd peab nõukogu asjakohaseks alandada veel teiste SIRENE käsiraamatu osade salastatuse kategooriat.
(4)
1., 3., 4. ja 6. lisa jäävad salastatuse kategooriasse „Restreint UE”,
ON TEINUD JÄRGMISE OTSUSE:
Artikkel 1
SIRENE käsiraamatu 2. ja 5. lisa salastatus kaotatakse.
Artikkel 2
Käesolev otsus jõustub selle Euroopa Liidu Teatajas avaldamise päeval.
Artikkel 3
Käesolev otsus avaldatakse Euroopa Liidu Teatajas.
Luxembourg, 25. juuni 2007

Labels: 12
11
15